Opdateret: Det viser sig, at skibet er knap så mystisk. Læs mere om det her. Det amerikanske flådeskib Joshua Humphreys, der anløb krydstogtkajen i Skagen i går, vækker undring i Danmarks nordligste by. Skibet sejler med amerikansk flag, men skibets skorsten er malet i det, der unægteligt ligner ukrainske farver. Der er ikke rigtig nogen, der kan eller vil sige noget om skibet, der angiveligt stævner ud fra Skagen klokken 16 i dag. Hverken havnedirektøren i Skagen eller havnefogeden kan fortæller noget om skibet. Det amerikanske flådeskib har, inden det anløb Skagen, ligget til kaj i Frederikshavn, og Frederikshavn flådestation fortæller, at skibet "yder støtte til operationer i Østersøen", men kan ikke sige yderligere. Inden skibet anløb i Frederikshavn, har det holdt stop i Sverige, Stockholm og Estland. Ifølge hjemmesiden vesselfinder.com, hvor man se skibes positioner, skal det amerikanske flådeskib retur til Frederikshavn, efter det har ligget i Skagen.
Et amerikansk flådeskib malet i ukrainske farver anløb havnen i Skagen i går.